David Broncano

David Broncano Aguilera (Santiago de Compostela, Coruña, 1985eko abenduaren 30a) komiko eta aurkezle espainiarra da. 2 Ondas sari irabazi ditu, bata 2015ean A vivir que son dos días saioarekin eta bestea 2018an La vida moderna saioarekin.

 Biografia 
Santiago de Compostelan jaio zen arren, txikitatik Orceran bizi izan da, eta bertan hezi zen. Madrilgo Complutense Unibertsitatean publizitatea eta fisika ikasi zituen. Komunikazio- eta publizitate-agentzia askotan egon ondoren, telebistan eta irratian komiko eta aurkezle lanak egiten hasi zen. 2008an Paramount Comedy telebista kateak Nuevos cómicos programarako bakarrizketaldi bat onartu zion.

2008tik 2014ra bere komiko ibilbidea pixkanaka finkatzen joan da. Cuatro kateko Esto no son las noticias programan kolaboratzaile gisara jardun zuen eta 2013. urtetik El club de la comedian agertu izan da. Arrakasta irrati bidez lortu zuen, 2008an M80ko No somos nadie saioan kolaborazio bat egiten hasiz eta Los 40 katean jarraituz, batik bat Yu: No te pierdas nada eta Anda ya saioatan.

2011. urtean Cadena Ser irrati-etxean hasi zen lanean, lehenengo Hoy por hoy saioan "Las preguntas de Broncano" (Euskaraz "Broncanoren galderak") izeneko sekzio batekin eta ondoren A vivir que son dos días saioan, hemen ere formatu bereko sekzio batekin. Ospe handiena 2014. urtean eskuratu zuen Cadena SERen Ignatius Farray eta Quequé umoristekin zuzentzen duen La vida moderna saioari esker. Azken saio honi esker Ondas sari bat irabazi zuen 2018an.

La vida modernarekin izaniko arrakastak telebista pribatuaren mundura eraman zuen 2016ean Andreu Buenafuenteren eskutik, honek #0 katean aurkezturiko Late Motive saioan kolaboratuz. Hainbat parte hartzeren ostean Andreu ordeztera ere heldu zen honek baja hartzean eta ordezkapenean eginiko lanak kate berean LocoMundo saioa aurkezteko ateak ireki zizkion. 2018an LocoMundo utzi eta La resistencia izeneko late night show berria aurkezteari ekin zion.

Monty Python's Flying Circus komediazko telesaio britaniarra da bere komediaren influentzietako bat.

 Ibilbide profesionala 
+TelebistanUrteaSaioaKatea2018tikLa resistencia#0Aurkezlea2016-2017LocoMundo#0Aurkezlea2016-2018Late motiv#0Kolaboratzailea2015YutubersComedy CentralAurkezlekidea2014Sopa de GansosCuatroKomiko gonbidatua2013tikEl club de la comediaLa SextaKomiko gonbidatua2012Alguien tenía que decirloLa SextaAurkezlekidea2011-2012Óxido NitrosoCanal+ 1Kolaboratzailea2011-2012TentacionesCanal+Aurkezlekidea2010-2011Nos gusta el cineCanal+Aurkezlekidea2010UAU!CuatroKolaboratzailea2009tikIlustres ignorantesCanal+
#0Komiko gonbidatua2008-2009Estas no son las noticiasCuatroKolaboratzailea2008-2009Nuevos CómicosParamount ComedyKomiko gonbidatua
+IrratianUrteaSaioaKatea2014tikLa vida modernaCadena SERAurkezlea2012tikA vivir que son dos díasCadena SERKolaboratzailea2015-2016Anda YaLos 40Kolaboratzailea2013-2015YU: No te pierdas nadaLos 40Aurkezlekidea2011Hoy por HoyCadena SERKolaboratzailea2008No somos nadieM80Kolaboratzailea
+
AntzerkiaUrteaIkuskizuna2019Duólogos2016tikLa Vida Moderna Live Show2013tikEl club de la comedia2011-2014Te ríes de los nervios2010-2011Las noches de Paramount Comedy

Kategoria:Espainiako telebista aurkezleak
Kategoria:Konpostelarrak
Kategoria:Espainiako umoristak